সিন্ধু লিপি
লিপিটি সম্ভবত হরপ্পান সভ্যতার পরিণত পর্যায়ে ব্যবহৃত হত। প্রাচীন হরপ্পাতে ব্যবহৃত কিছু প্রতীক থেকে সম্ভবত এর উদ্ভব হয়েছিল। আলেকজান্ডার কানিংহাম ১৮৭৩ সালে প্রথম হরপ্পা লিপিতে লেখা একটি পাথরের সীলমোহরের স্কেচ প্রকাশ করেন। এর পর আরও প্রায় ৪০০০ প্রতীকবিশিষ্ট প্রত্নবস্তু আবিষ্কৃত হয়েছে; যেগুলির কিছু কিছু মেসোপটেমিয়াতেও পাওয়া গেছে। কোন কোন লিপিবিশারদ মনে করেন লিপিটি ভারতের ব্রাহ্মী লিপির পূর্বসূরী। কিন্তু বেশির ভাগ লিপিবিশেষজ্ঞ এর সাথে একমত নন; তাদের মতে ব্রাহ্মী লিপি আরামীয় লিপি থেকে এসেছে।
হানিফি লিপি
হানিফি লিপি রোহিঙ্গা ভাষার লেখার জন্য ব্যবহৃত একটি অধুনা লিপি। ১৯৮০ থেকে ১৯৯০ সালের মাঝে মওলানা হানিফ নামে একজন এবং তাঁর সহযোগীগণ এই লিপি তৈরি করেন। আরবি লিপিকে ভিত্তি করে রোহিঙ্গা ভাষার জন্য বেশি উপযুক্ত লিপি হিসেবে এই লিপি গঠন করা হয়। লিপিটি ইউনিকোড স্ট্যান্ডার্ড ১১.০ ভার্শনে স্বীকৃতি লাভ করেছে।